ร้านนี้เราเพิ่งมีโอกาสไปลองมาเมื่อวานค่ะ เมร็จจากทำธุระที่ลำปางบ่ายๆ ระหว่างรอรถรอบค่ำ เลยว่าจะหาที่หย่อน จิบกาแฟ ขนมและอาจทำงานด้วยเลย 
การเดินทางจากร้านนี้ง่ายสุดคือ ออกจากหน้าห้างเซนทรัลลำปาง แล้วเดินไปทางขวามือค่ะ ไม่ต้องโบกรถอะไรทั้งสิ้น จะมาร้านนี้ได้ต้องรถส่วนตัว ไม่ก็เดินเท่านั้นค่ะ! จะเจอตึกแถวห้องเดียว พร้อมป้ายหน้าร้านที่ไม่ได้เป็นจุดสนใจนัก แต่ดึงดูดด้วยรีวิวจากวงในนี่แหละค่ะ เลยนำพาเรามาถึงร้านนี้ได้
เดินเข้าไปในร้าน พนง. เยอะเชียวค่ะ ไปถึงจะเจอตู้เค้กเลย และเปิดให้บริการสองชั้น เราเลือกนั่งกันชั้นบนค่ะ กะนั่งนานเต็มที่ รอร้านปิดเลยเอ้า!
ก่อนขึ้นชั้นบนก็สั่งอาหารก่อนค่ะ จากรีวิวที่อ่าน เราก็สอยมาตามนั้นเลยค่ะ Norte Dame Chocolate Lava เนื้อออกมูสๆชอคเข้มๆ ตัดถึงตรงกลางจะเจอลาวาชอค อร่อยมากค่ะ อีกชิ้นเป็น Blueberry cheese cake อร่อยใช้ได้ค่ะ ส่วนเครื่องดื่ม เนื่องจากก่อนหน้านั้นเราแวะกินกาแฟมาแล้ว เลยลองเป็น Strawberry Cheese Flappe ดู ก็ไม่ผิดหวังค่ะ ถ้าใครไม่สั่งเครื่องดื่มทางร้านก็มีบริการน้ำเปล่าฟรีค่ะ!
เนื่องจากเราต้องรอรถกลับกทม อีกหลายชม. ก็กะว่าจะนั่งทำงาน แต่ร้านนี้ไม่มีบริการปลั๊กเสียบอ่ะค่ะ เลยผิดหวังเล็กๆ เลยได้แต่นั่งเม้ากะเพื่อน เล่นไวไฟ และหม่ำเค้กค่ะ
บรรยากาศในร้านมีคนเข้ามาเรื่อยๆค่ะ ออกแนวมากินเค้ก คุยกัน ไม่มีใครนั่งนานแบบเราเลย 55
โดยรวมแล้วให้ 8.5/10เลย หักนิดนึงที่ไม่มีปลั๊กเสียบอ่ะค่ะ หวังว่าถ้าเปิดถึงชั้นสาม น่าจะมี ส่วนเรื่องรสชาติแนะนำว่าไม่ผิดหวังค่ะ อร่อยเลย ใครผ่านมาลำปางก็แวะมาลองกันค่ะ